Norfolka grundokolombo

La Norfolka grundokolombo, Pampusana norfolkensis, estis specio de birdoj de la familio Kolombedoj, kiuj estis endemiaj de Norfolkinsulo, sed ĝi formortiĝis pro enmetitaj predantoj, kaj malaperis post kelkaj jardekoj post setlado de eŭropanoj fine de la 18-a jarcento.

Ekzistas neniu konservita specimeno de la Norfolka grundokolombo kaj la plimulto de neambiguaj informoj pri la specio venas de la ununura ilustraĵo farita fare de John Hunter por la libro Collection of 100 original watercolours of Birds, Flowers, Fishes and Natives done during 1788–1790 in New South Wales, pl. numero 89, kun priskribo "Dove. Norfolk Island" (Kolombo. Norfolkinsulo). En la pasinteco oni uzis la sciencan nomon Columba norfolciensis, Latham (1801), por aludi al ĉi tiu specio; tamen, la nomo ankaŭ estis utiligita por rilati ankaŭ al la Smeralda kolombo kaj al la Blankkapa kolombo, kaj ne povas esti konfirmite ke la origina priskribo de Latham de Columba norfolciensis rilatas al la specio ilustrita fare de Hunter. La nomo Columba norfolciensis estis nuligita fare de IKZN en 2010.
 Joseph Forshaw (2015) prezentis novan sciencan nomon por la Norfolka kolombo, Alopecoenas norfolkensis.

La nomo de la genro estis ŝanĝita en 2019 al Pampusana Bonaparte, 1855, ĉar tiu nomo havas prioritaton.

 Referencoj 

 Konsultitaj tekstoj 
 Baptista, L.F.; Trail, P.W.; Horblit, H.M. (1997). "Columbiformes. Family Columbidae (Pigeons and Doves". En del Hoyo, J.; Elliott, A.; Sargatal, J. (eld.). Handbook of the Birds of the World. Vol. 4: Sandgrouse to Cuckoos. Barcelona, Spain: Lynx Edicions. pp. 60–243. ISBN 978-84-87334-22-1.
 Gibbs, David; Barnes, Eustace; Cox, John (2001). Pigeons and Doves: A Guide to the Pigeons and Doves of the World. Sussex: Pica Press. ISBN 1-873403-60-7.

Eksteraj ligiloj

BirdLife Species Factsheet.
Island Conservation: The Acteon and Gambier Restoration Project

Kategorio:Kolombedoj
Kategorio:Birdoj de Oceanio
Kategorio:Birdoj de Aŭstralio
Kategorio:Formortintaj birdoj